അഫ്ഗാന് സെെനിക വിമാനം വെടിവച്ചിട്ട് ഉസ്ബെക്കിസ്ഥാന്, അതിര്ത്തി ലംഘിച്ച് സെെനികര് താഷ്കന്റ്: അഫ്ഗാന് സൈനിക വിമാനം ഉസ്ബെക്ക് വ്യോമ പ്രതിരോധ സേന വെടിവെച്ച് വീഴ്ത്തി. വിമാനം അതിര്ത്തി കടന്ന് ഉസ്ബെക്കിസ്ഥാനിലേക്ക് കടന്നതിന് ശേഷം തകര്ന്നുവെന്ന് ഉസ്ബെക്ക് പ്രതിരോധ മന്ത്രാലയം തിങ്കളാഴ്ച അറിയിച്ചതായി ദേശീയ മാദ്ധ്യമങ്ങള് റിപ്പോര്ട്ട് ചെയ്തു. താലിബാന് അഫ്ഗാന് തലസ്ഥാനമായ കാബൂള് ഏറ്റെടുത്ത ഞായറാഴ്ചയാണ് സംഭവം നടന്നതെന്നും റിപ്പോര്ട്ടുകള് പറയുന്നു. അഫ്ഗാനിസ്ഥാനോട് ചേര്ന്നുള്ള ഉസ്ബക്കിസ്ഥാനിലെ സര്ക്സോണ്ടാരിയോ പ്രവിശ്യയില് ഞായറാഴ്ച വൈകിട്ടാണ് വിമാനം തകര്ന്നത്. അനധികൃതമായി ഉസ്ബെക്കിസ്ഥാന്റെ അതിര്ത്തി കടക്കാനുള്ള അഫ്ഗാന് സൈനിക വിമാനത്തിന്റെ ശ്രമം ഉസ്ബെക്ക് വ്യോമ പ്രതിരോധ സേന തടഞ്ഞതായി പ്രതിരോധ മന്ത്രാലയ വക്താവ് ബഹ്റോം സുല്ഫിക്കോറോവ് പറഞ്ഞു. എന്നാല് എത്രപേര് വിമാനത്തില് ഉണ്ടായിരുന്നെന്നോ അവര് അപകടത്തില് നിന്നും രക്ഷപ്പെട്ടെന്നോ അദ്ദേഹം വ്യക്തമാക്കിയില്ല. അതേസമയം, റഷ്യയുടെ ആര്.ഐ.എ വാര്ത്താ ഏജന്സി പെെലറ്റ് വിമാനത്തില് നിന്നും പുറത്ത് കടന്നതായും പരിക്കേറ്റതായും ഉസ്ബെക്കിസ്ഥാന്റെ പ്രതിരേധ മാന്ത്രാലയത്തെ ഉദ്ധരിച്ച് റിപ്പോര്ട്ട് ചെയ്തു. അതേസമയം, അതിര്ത്തികടന്ന 84 അഫ്ഗാന് സെെനികര് പിടിക്കപ്പെട്ടതായും അവര്ക്ക് വെദ്യസഹായം നല്കിയതായും ഉസ്ബെക്കിസ്ഥാന് ഞായറാഴ്ച വ്യക്തമാക്കി.